Z A P I S N I K

sa 25. sjednice vijeća Općine Starigrad održane dana 25. veljače 2025. godine s početkom u 11:32 sati u vijećnici Općine Starigrad.

Prisutni vijećnici/ce: predsjednik Marko Marasović, Marijan Čavić, Dragan Bucić, Višnja Vukić, Jole Petričević, Marina Vukić

Odsutni vijećnici/ce: Ana Marija Krapić, Višeslav Jure Dokoza, Maja Milovac

Ostali: načelnik Marin Čavić, pročelnica Marina Milovac i voditeljica odsjeka Marija Jukić kao zapisničar.

Predsjednik otvara 25. sjednicu u 11:32 sati te konstatira kvorum, prisutno je 6 od 9 vijećnika.

Predsjednik daje prijedlog dostavljenog Dnevnog reda na raspravu a potom na glasovanje, te je usvojen jednoglasno – 6 glasova ZA.

Za sjednicu je utvrđen slijedeći:

DNEVNI RED:

1. Usvajanje Zapisnika sa 24. sjednice Općinskog vijeća Općine Starigrad
2. Aktualno
3. Odluka o visini paušalnog poreza
4. Odluka o porezima Općine Starigrad
5. Odluka o postupku izbora članova vijeća mjesnih odbora Općine Starigrad
6. Zamolbe

**Ad.1). Usvajanje zapisnika sa 24. sjednice Općinskog vijeća Općine Starigrad**

Zapisnik sa 24. sjednice predsjednik stavlja na primjedbe. Zapisnik je potvrđen jednoglasno– 6 glasova Za.

**Ad.2). Aktualno**

Predsjednik otvara točku aktualno u 11:34 sati te daje riječ načelniku. Načelnik izvješćuje o aktivnostima: nastavljaju se radovi na III podfazi-Središnji obalni pojas, vrijednost radova iznosi 610.210,00 Eura bez PDV-a, planira se završetak radova do početka turističke sezone. Gotovi su radovi na mjesnom groblju u Selinama, izvršena je primopredaja, sljedeći koraci su uporabna dozvola-tehnički pregled, priključak struje. Vezano za projekt Zaželi trenutno je uključeno 18 korisnika koji koriste usluge i poziv je trajno otvoren. Vezano za nedavni potres nema značajnijih posljedica ni šteta, medijski je to dobro popraćeno, bilo je namjere da se stvori atmosfera panike kod ljudi. Što se tiče prostornog plana poslan je ministarstvu na izdavanje suglasnosti. Točka dnevnog reda otvorena je za postavljanje pitanja. Marina Vukić postavlja pitanje vezano za igralište i proširenje groblja u Tribnju, načelnik odgovora da će se raditi projekt izrađena je geodetska podloga. Jole Petričević postavlja pitanje vezano za zid na groblju na koji način će biti obložen te daje primjedbu da je možda bilo primjerenije proširiti groblje na Ljubotiću. Načelnik pojašnjava da postoji problem vezan za imovinsko pravne odnose i nema prostorno planske dokumentacije, tamo se ne može dobiti dozvola, te da je sve potrebno usuglasiti sa prostorno planskom dokumentacijom. Marina Vukić sugerira vezano za proširenje rive, kad se krene da se polako ide korak po korak. Načelnik pojašnjava da je preduvjet izrada urbanističkog plana. Jole Petričević postavlja pitanje vezano za izgradnju vodovoda kakva je situacija. Načelnik: projekt je spreman, dozvola je ishodovana i pravomoćna, neki vijećnici su ulagali žalbu prošle godine pa se procedura odužila za još 6 mjeseci, projekt je spreman za financiranje iz nadležnih fondova.

U 11:42 sati zatvara se točka dnevnog reda.

**Ad.3). Odluka o visini paušalnog poreza**

Predsjednik daje riječ načelniku, načelnik daje uvodno izlaganje: člankom 57. Zakona o porezu na dohodak propisana je nadležnost predstavničkog tijela za donošenje Odluke o visini paušalnog poreza. Općina Starigrad razvrstana je u I skupinu prema indesku turističke razvijenosti za koju je utvrđena visina paušalnog poreza u rasponu od 100,00 – 300,00 Eura. Odlukom se predlaže najniži iznos 100,00 Eura po krevetu odnosno smejštajnoj jedinici u kampu odnosno smještajnoj jedinici u objektu za robinzonski smještaj. Ukoliko se odluka ne usvoji automatizmom se određuje iznos 200,00 Eura. Prijedlog odluke daje se na raspravu a potom i na glasovanje.

Općinsko vijeće Općine Starigrad, jednoglasno je bez rasprave – 6 glasova Za, donijelo

**Odluku**

 o visini paušalnog poreza po krevetu i smještajnoj jedinici u kampu odnosno smještajnoj jedinici u objektu za robizonski smještaj koji se nalazi na području Općine Starigrad:

* 100,00 Eura po krevetu
* 100,00 Eura po smještajnoj jedinici u kampu odnosno smještajnoj jedinici u objektu za robinzonski smještaj.

*Odluka čini sastavni dio Zapisnika.*

**Ad.4). Odluka o porezima Općine Starigrad**

Načelnik daje uvodno izlaganje: nastavno na zakonske izmjene potrebno je usuglasiti odluku, nacrt odluke stavljen je na javno savjetovanje, nije bilo prijedloga ni primjedbi. Zakonske izmjene uvode porez na nekretnine za koji postoji obveza uvođenja umjesto dosadašnjeg poreza na nekretnine. U odnosu na kuće za odmor koji je činio 100%-tni prihod jedinice lokalne samouprave, porez na nekretnine predstavlja zajednički porez: 80%-pripada općini a 20% pripada županiji. Predlaže se visina poreza na nekretnine za naselja u Općini Starigrad u iznosu od 4,00 eura/m2 korisne površine nekretnine i porez na potrošnju u visini od 3%. Prijedlog odluke se daje na raspravu a potom i na glasovanje.

Općinsko vijeće Općine Starigrad, većinom je glasova – 5 glasova Za, 1 glas Suzdržan, donijelo

**Odluku**

 Odluku o porezima Općine Starigrad

* Porez na potrošnju – 3%
* Porez na nekretnine – 4,00 Eura/m2.

*U raspravi je sudjelovao: Jole Petričević*

*Odluka čini sastavni dio Zapisnika.*

**Ad.6). Zamolbe**

**Zadarska županija:** Imenovanje sudaca porotnika Županijskog suda u Zadru

**Zadarska županija**: imenovanje sudaca porotnika za mladež Županijskog suda u Zadru

Poziv za davanje prijedloga je javno objavljen i nije primljen niti jedan prijedlog. Općinsko vijeće nema prijedloga za imenovanje sudaca porotnika i sudaca porotnika za mladež Županijskog suda u Zadru.

**Anđelko Koić**: zamolba za umanjenje komunalnog doprinosa

U vrijeme kad je pokrenut postupak za izdavanje građevinske dozvole i u vrijeme nastupa njene pravomoćnosti imao je prijavljeno prebivalište u Zadru, trenutno prebivalište je u Starigradu, uz zamolbu je priložen dokaz o trenutnom prebivalištu i neprekidnom prebivalištu na području Općine Starigrad u dužini od 10 godina, te dokaz o braniteljskom statusu.

Općinsko vijeće Općine Starigrad, jednoglasno je – 6 glasova Za, donijelo

**Odluku**

o prihvaćanju zamolbe za umanjenje komunalnog doprinosa i primjenu članka 9. Odluke o komunalnom doprinosu Općine Starigrad.

**Odvjetnik Miran Zorica u ime Marije Tijan:** prijedlog za isplatu naknade za suvlasnički dio kč. br.2364/1 k.o. Seline

Suvlasnica kč.br. 2364/1 k.o. Seline za ¼ dijela koja u naravi predstavlja nerazvrstanu cestu traži isplatu tržišne vrijednosti svog suvlasničkog dijela nekretnine.

Općinsko vijeće Općine Starigrad, jednoglasno je – 6 glasova Za, donijelo

**Odluku**

kojom se odbija prijedlog za isplatu naknade Mariji Tijan za suvlasnički dio kč.br. 2364/1 k.o. Seline.

**Ivan Hajnić**: Zamolba za odobrenje kupnje ili dijela parcele 4370 k.o. Seline.

Zamolbom nije preciziran dio za otkup te se predlaže traženje nadopune zamolbe, Općinsko vijeće jednoglasno je – 6 glasova Za prihvatilo prijedlog.

**Nediljko Jusup:** Zamolba za otkup čestice zemlje 3795 cca 30 m2 koja se veže na 3796 te čine dvorište i okućnicu kuće koja se nalazi na čestici 3796. Predlaže se nadopuna skice kako ne bi došlo do suženja puta jer se radi o javnom dobru cesti. Općinsko vijeće jednoglasno je – 6 glasova Za prihvatilo prijedlog.

**Marija Matak Dokoza:** zamolba za otkup dijela čestice zemlje 4475 k.o. Starigrad na kojoj je izgrađena prostorija za skladištenje drva i koja je legalizirana. Predlaže se mogućnost otkupa nužnog dijela uz napomenu da se smanji obuhvat traženog dijela za otkup, da ne bi došlo do sužavanja ceste.

Općinsko vijeće Općine Starigrad, jednoglasno je – 6 glasova Za, donijelo

**Odluku**

Kojom se odobrava otkup nužnog dijela čestice zemlje 4475 k.o. Starigrad odnosno umanjeni dio zatražene površine.

**Davorka Jusup:** Zamolba za pravo služnosti na čestici zemlje 2379/1 k.o. Seline koja se nalazi ispred 2384 koja je građevinska parcela koja nema pristupni put. Predlaže se odobrenje prava služnosti do realizacije puta kojim bi se omogućio pristup parceli.

Općinsko vijeće Općine Starigrad, jednoglasno je – 6 glasova Za, donijelo

**Odluku**

 kojom se odobrava pravo služnosti na čestici zemlje 2379/1 k.o. Seline kako bi se omogućio prilaz čestici 2384 k.o. Seline u vlasništvu Davorke Jusup.

**Pere Gazić:** zamolba za kupnju dijela čestice zemlje 404 nove izmjere (dio čestice zemlje 3120/1 stare izmjere) ukupne površine 137 m2 za pripajanje čestici zemlje 400 nove izmjere (3126 stare izmjere) kako bi se izravnala s postojećim prilazima.

Općinsko vijeće Općine Starigrad, jednoglasno je – 6 glasova Za, donijelo

**Odluku**

 kojom se odobrava zamolba Pere Gazića za kupnju dijela čestice zemlje 404 nova izmjera (dio čestice zemlje 3120/1 stara izmjera) k.o. Tribanj, uz eventualnu korekciju sjeverne međe zbog planirane prometnice po prostornom planu.

**Ilija Knežević:** zahtjevza otkup kat. čes 2915/66 k.o. Tribanj.

Općinsko vijeće Općine Starigrad, jednoglasno je – 6 glasova Za, donijelo

**Odluku**

 kojom se odbija zamolba za otkup kat. čest. 2915/66 k.o. Tribanj jer bi se prodajom onemogućio pristup susjednoj parceli.

**Anica Gebaj:** zahtjev za otkup k.č. 6162 k.o. Starigrad Novi (2779/66 k.o. Starigrad) u površini od 50 m2.

Općinsko vijeće Općine Starigrad, jednoglasno je – 6 glasova Za, donijelo

**Odluku**

kojom se prihvaća zahtjev za otkup k.č. 6162 k.o. Starigrad (2779/66) u površini od cca 50 m2.

**Jure Katalinić:** zamolba za otkup dijela čest. zemlje 2762/1 i 2762/3 k.o Starigrad u površini od cca 195 m2. Predlaže se pojašnjenje zamolbe jer iz iste nije jasno koji dio se traži za otkup.

Općinsko vijeće Općine Starigrad, jednoglasno je – 6 glasova Za prihvatilo prijedlog za pojašnjenje zamolbe.

**Srećko Matak:** zamolba za otkup cca 105 m2 uz parcelu 2915/68 k.o Tribanj prema priloženoj skici.

Općinsko vijeće Općine Starigrad, jednoglasno je – 6 glasova Za, donijelo

**Odluku**

kojom se odobrava otkup dijela k.č. 2915/1 k.o. Tribanj, cca 105 m2 uz parcelu 2915/68 k.o. Tribanj .

**Odašiljači i veze:** suglasnost za davanje prostora bez provedbe javnog natječaj i suglasnost načelniku za potpis ugovora -postavljanje elektroničke komunikacijske infrastrukture i povezane opreme uz godišnju naknadu za korištenje prostora.

Općinsko vijeće Općine Starigrad, jednoglasno je – 6 glasova Za, donijelo

**Odluku**

 kojom se ovlašćuje načelnik Općine Starigrad za potpisivanje ugovora o pravu postavljanja elektroničke komunikacijske infrastrukture i povezane opreme te davanje prostora bez provedbe javnog natječaja.

Sjednica je završila sa radom 12:10 sati.

Prijepis zapisnika sačinila Predsjednik Općinskog vijeća

Marija Jukić Marko Marasović